Flóðbylgjuhætta liðin hjá
Yfirvöld almannavarna á Indónesíu og í Japan gáfu skömmu eftir miðnætti í nótt að íslenskum tíma út flóðbylgjuviðvaranir eftir tvo öfluga jarðskjálfta, sá öflugri var upp á 7,6 á Richter-kvarðanum í Mólúkkahafi en hin upp á 7 sama kvarða norður af japönsku eyjunni Hokkaido. Hættan er nú liðin hjá og hefur viðvörunin verið afturkölluð í báðum ríkjum.
Nokkur skelfing braust um sig á Indónesíu og flúðu bæði heimamenn og ferðamenn inn til landsins þegar viðvörunin barst.
Íbúunum er í fersku minni að þriðja hundrað þúsund manns biðu bana þegar flóðbylgja skall á strandbyggðum í Suður-Asíu á öðrum degi jóla 2004, en hún átti upptök sín í skjálfta vestur af eyjunni Súmötru á Indónesíu.
Bandaríska jarðfræðistofnunin áætlaði að skjálftinn í Mólúkkahafi væri 6,6 á Richter-kvarðanum og skjálftinn í Japan 7,2 á sama kvarða.
Upptök skjálftans á Indónesíu voru á 10 km dýpi í Mólúkkahafi, um 120 km norðvestur af borginni Ternate í Norður-Mólúkkahéraði. Bandaríska jarðfræðistofnunin taldi sem fyrr segir skjálftann hafa verið vægari en kollegar sínir á Indónesíu, en samkvæmt hennar gögnum voru upptökin um 90 undir hafsbotni, að því er AFP -fréttastofan greinir frá.
"Ég fann fyrir þrýstingi en hann var ekkert sérstaklega mikill," sagði Ojihan Washab, heilbrigðisstarfsmaður í Ternate, í samtali við AFP .
Á Japan var búist við hálfrar metra hárri flóðbylgju, en skammt frá upptökum skjálftans er að finna byggð sem liggur lágt að sjó. Upptökin voru djúpt í jarðskorpunni og var því þakkað að flóðbylgjan var ekki hærri.
Mikil eldfjallavirkni er á Indónesíu og skýrir það meðal annars áhuga erlendra aðila á fjárfestingu í jarðvarmavirkjunum í landinu. Jarðskjálftar eru þar tíðir.
Yfirvöld almannavarna á Indónesíu og í Japan gáfu skömmu eftir miðnætti í nótt að íslenskum tíma út flóðbylgjuviðvaranir eftir tvo öfluga jarðskjálfta.
Sá öflugri var upp á 7,6 á Richter-kvarðanum í Mólúkkahafi en hin upp á 7 sama kvarða norður af japönsku eyjunni Hokkaido.
Nokkur skelfing braust um sig á Indónesíu og flúðu bæði heimamenn og ferðamenn inn til landsins þegar viðvörunin barst.
Á Japan var búist við hálfrar metra hárri flóðbylgju, en skammt frá upptökum skjálftans er að finna byggð sem liggur lágt að sjó.
Mikil eldfjallavirkni er á Indónesíu og skýrir það meðal annars áhuga erlendra aðila á fjárfestingu í jarðvarmavirkjunum í landinu.